Covid-19-statistieke: Nuwe gevalle styg steeds skerp(Argieffoto: Unsplash) Byna 66 000 Covid-19-toetse is sedert die Nasionale Instituut vir Oordraagbare Siektes (Nios) se vorige verslag oor koronavirussyfers gedoen en altesame 16 055 nuwe gevalle is aangemeld. Die styging verteenwoordig ŉ positiwiteitskoers van 24,3% en 3 004 203 positiewe gevalle is bevestig sedert die uitbreking van die pandemie. Altesame 2 852 898 mense het reeds van die virus herstel. Nog 25 sterftes is intussen bevestig, wat die algehele syfer op 89 944 te staan bring. Hoewel al hoe meer gevalle nou ook in ander provinsies aangemeld word, is verreweg die meeste nuwe gevalle steeds in Gauteng (72%). Die provinsie word gevolg deur die Wes-Kaap en KwaZulu-Natal (6% elk), Noordwes (5%), Mpumalanga (4%), Limpopo (3%), die Vrystaat en Oos-Kaap (2%), met die Noord-Kaap op 1%. Nuwe gevalle per provinsie: In hierdie stadium is 24,3% van toetse positief, hoër as die gemiddelde 22,4% van ŉ dag tevore. Die sewedaggemiddeld staan tans op 14,7%, ook hoër as die gemiddelde 12,6% van die vorige dag. Nog 279 mense is in hospitale vir behandeling van Covid-19 opgeneem en altesame 3 202 mense word tans in private en staatshospitale vir die virus behandel. #COVID19 UPDATE: A total of 65,990 tests were conducted in the last 24hrs, with 16,055 new cases, which represents a 24.3% positivity rate. A further 25 #COVID19 related deaths have been reported, bringing total fatalities to 89,994 to date. See more here: https://t.co/PzzZEUQzNl pic.twitter.com/1qn1apRkri — NICD (@nicd_sa) December 3, 2021 Intussen is nog 147 147 dosisse Vrydag toegedien en ŉ bykomende 101 435 mense is nou ten volle ingeënt.